LES ESTRELLES TORNEN ALS JARDINS DE CAP ROIG - unniks\nEl Festival de Cap Roig arriba a la 16a edició consolidat com la gran cita musical de l’any a la Costa Brava i com un dels festivals de referència del nostre país. Un esdeveniment que aplega cada estiu els noms propis més rellevants del panorama musical nacional i internacional a Calella de Palafrugell (Girona), en un paratge impressionant situat davant del mar, entre els termes municipals de Palafrugell i Mont-ras, a la comarca del Baix Empordà.\nL’entorn natural format pel castell de Cap Roig i el jardí botànic, considerat un dels més importants de la Mediterrània, és l’escenari perfecte per gaudir de la música durant les nits d’estiu com mai abans no t’ho havies imaginat. Una experiència única i inoblidable que té com a denominador comú un cartell eclèctic i equilibrat amb els artistes més destacats de cada gènere musical.\nEl Festival de Cap Roig engega una nova edició sota la direcció Clipper’s Live i el patrocini principal de ”la Caixa”, amb el repte de continuar impulsant un model de festival d’estiu d’èxit amb una programació de qualitat, amb la intenció de promocionar el territori des dels vessants cultural, social i econòmic.\nEl grup català amb més èxit ens presenta nou disc\nDesprés de tancar la gira d’“Atletes, baixin de l’escenari” (2013), Manel han dedicat els darrers divuit mesos a preparar un nou àlbum que s’editarà el proper mes d’abril. Ja han passat vuit anys des del seu meteòric debut amb “Els millors professors europeus” (2008) i cinc des del “10 milles per veure una bona armadura” (2011). El seu rècord com a únic grup en entrar al nº1 de les llistes espanyoles dues vegades consecutives i els seus gairebé tres-cents concerts arreu de la geografia catalana i del món ja formen part de la història. Avui, Manel segueixen avançant i tornen al escenaris de Cap Roig amb el seu quart disc.\nROD STEWART 09/JUL\nLa llegenda vivent del rock britànic amb més de 200 milions de discos venuts\nRod Stewart arriba a l’escenari de Cap Roig amb el tour “From Gasoline Alley to Another Country Hits 2016”, portant amb ell els seus èxits més coneguts des de 1970 fins a l’actualitat. La demanda dels espectaculars shows en viu de Rod Stewart és més forta que mai degut a la sortida a la venda, al Juny del 2015, del seu aclamat nou treball “Another Country”, el 29è de la seva carrera i que ja és disc de platí.\nRod Stewart és un dels artistes més venuts de la història de la música gravada, amb més de 200 milions de discos venuts arreu del món. La seva característica veu, estil i pentinat han transcendit tots els gèneres musicals, convertint-lo en una de les poques estrelles que ha continuat tenint èxit durant cinc dècades.\nL’artista més genuïna del flamenco pop español\nRosario Flores no necessita presentació, té prou art als gens com per poder convertir en màgic allò que toca. Rosario és nervi, energia, feeling felí i tot allò que la fa única en la seva espècie. Àgil i temperamental, deixa empremta amb cada petjada que fa. Aquest any torna a Cap Roig amb la seva macrobanda per presentar el seu nou disc, comandada com sempre per Fernando Illán. En les gairebé dues hores que dura el concert, amb nous i vells èxits, farà aixecar la platea i demostrarà que, tot i el pas del temps, continua emocionant i contagiant el seu “duende” amb una posada en escena explosiva.\nANTONIO OROZCO 22/JUL\nAmb 2 milions de discos venuts torna per presentar el seu últim treball “Destino”\nDe l’origen al destí. Així és com Antonio Orozco entén el viatge sense retorn que va iniciar el dia que va veure la llum el seu primer treball “Un reloj y una vela”. Quinze anys i vuit discos després el final del trajecte no és sinó una metàfora del devenir, d’aquest futur que, com si d’un gegantesc imant es tractés, ens arrossega i ens modela. “Destino” recull una mica de tots aquests moments que s’han quedat al fons de la motxilla del de L’Hospitalet. Concebut en diversos estudis de Barcelona i produït pel propi Antonio Orozco junt al seu equip de tota la vida (els seus inseparables Xavi Pérez i John Caballés), “Destino” és un dibuix precís, viu i palpitant d’una carrera marcada per les fites (emocionals i comercials) que l’han convertit en un dels artistes més reconeguts i reeixits de la nostra escena musical.\nConsiderat un dels millors guitarristes del món amb més de 90 milions de discos venuts i 9 premis grammy\n“Els súpers” celebraran una festa especial pels seus 25 anys!\nEl Super3 presenta nou espectacle amb motiu dels seus 25 anys. Amb la música del nou disc Arkandú i les cançons de sempre, es podrà gaudir d’un xou mai vist, amb els SP3 i moltes sorpreses per a tots els súpers, els grans i els petits.\nKINGS OF CONVENIENCE 01/AUG\nEl duet de folk-pop que triomfa a tota Europa s’estrena a Cap Roig\nEl duet indie noruec Kings of Convenience està format pel cantant/guitarrista Erik Glambek Bøe i el guitarrista Erlend Øye. Després de les seves primeres aparicions en una sèrie de coneguts festivals europeus durant l’estiu de 1999, “Quite is the New Loud” va ser publicat a principis del 2001.\nAl cap d’una parada de 3 anys durant la qual Øye va gravar el seu àlbum en solitari “Unrest” (2003), al 2004 van publicar el seu excel·lent disc “Riot on an Empty Street”.\nCinc anys després, el duet va tornar amb una sèrie de concerts ocasionals, i a l’octubre de 2009 es va editar “Declaration of Dependence” amb el conjunt de cançons que van escriure en aquest interval i que conserva perfectament el seu so distintiu. Aquest estiu actuaran a Cap Roig amb un repertori de les seves cançons més conegudes.\nMANUEL CARRASCO 02/AUG\nEl cantautor espanyol Manuel Carrasco neix el 15 de Gener de 1981 a Isla Cristina (Huelva). Des de molt petit sent l’esperit de la música. A l’edat d’11 anys li regalen la primera guitarra i a partir d’aquell moment aquest instrument l’acompanya sempre. Ha passat més d’una dècada des de que va començar aquesta gran aventura, quan es va donar a conèixer en un programa de televisió per demostrar al món del que era capaç de fer… i bé que ho va aconseguir. Amb la seva personalitat, s’ha construït un camí amb el seu repertori de cançons i el món que ha creat al voltant d’elles per arribar al cor del públic. Manuel Carrasco és sense dubtes, un compositor d’històries, un artista capaç de convertir les seves paraules en versos i transformar les seves emocions en melodies. L’arrel del seu origen és visible al llarg de tota la seva carrera així com la profunditat dels sentiments de les seves cançons.\nL’estrella femenina indiscutible del pop espanyol actual\nLOVE OF LESBIAN 05/AUG\nLove of Lesbian comença a tocar en la tardor de 1998 a Barcelona, després de presentar-se a diferents concursos. Van publicar el seu primer disc en anglès “Microscopic Movies” l’any 1999 i van ser escollits com teloners de The Cure en la seva gira Blood Flowers. El seu punt d’inflexió va ser l’any 2009, quan la banda signa amb Music Bus i aconsegueixen el seu primer disc d’Or i Platí amb el seu àlbum “1999”. En el 2016 arriba el seu vuitè treball “El Poeta Halley”. Gravat entre Casa Murada i Blind Records,“El Poeta Halley” farà de la seva identitat un viatge circular en que principi i final són companys de travessa. Love of Lesbian, amb aquest vuitè treball, aconsegueix quelcom més que sorprendre: convertir en agradable la sorpresa. Aquest any trepitjaran per primer cop l’escenari del Festival de Cap Roig. Un concert que de ben segur, no passarà inadvertit.\nSERGIO DALMA 07/AUG\nSergio Dalma presenta en directe el seu nou treball discogràfic “Dalma”, l’àlbum número 17 en una atrafegada i exemplar carrera artística. Una vegada més Sergio Dalma torna a demostrar ser un tipus valent, endinsant-se en nous reptes i aventures, submergint-se en territoris a priori allunyats del seu registre per fer-los seus de manera sorprenent en el que és considerat el millor àlbum de la seva carrera. Un àlbum gravat íntegrament a Espanya, produït per Pablo Cebrián, que recull una col·lecció de cançons connectades per la reinvenció màgica de la veu de Sergio Dalma, sens dubte una de les més personals i recognoscibles veus del panorama musical llatí americà en els últims 25 anys.\nEn aquest Dalma Tour l’artista oferirà al seu públic en directe una selecció del seu nou àlbum així com emblemàtics temes que l’han acompanyat durant aquests 25 anys als escenaris.\nELS CATARRES 08/AUG\nFesta major del grup de pop-folk català\nBig Bang és l’explosió que fa néixer el so, l’energia, la llum, la vida i l’amor. El tercer treball d’Els Catarres, “Supernova”, recrea el seu propi univers vital a través d’històries i experiències que massa sovint són les que ens semblen més petites i quotidianes, però que sense dubte són les grans coses que tots compartim i que mouen el motor del món. Un ball i un cant a la vida, on inclús les males experiències esdevenen la llavor de les noves oportunitats. Enguany Els Catarres presenten la gira “Supernova”, que els acomiadarà del públic durant un temps indefinit. Un concert amb repertori inèdit que magnifica i dota de profunditat el concepte Big Bang.\nAmaral, format per Eva Amaral y Juan Aguirre, publica “Nocturnal”, el setè disc de la seva carrera artística. Segons ells, “Nocturnal” ha estat un viatge de descobriments sonors i aprenentatge que va començar en l’anterior gira. Moltes de les cançons van sorgir en diverses ciutats i països, amb uns acords de guitarra o unes frases escrites en un paper, que després han vist créixer a l’estudi.\nMelendi torna als escenaris amb la gira “Directo a Septiembre”, un àlbum gravat durant un apoteòsic e inoblidable concert a Las Ventas de Madrid i emmarcat dins de la gira “Un Alumno Más”. Lluny de suposar un punt i a part abans de presentar el seu nou disc d’estudi, tindrem l’oportunitat de gaudir, de nou, d’un dels directes més aclamats dels últims temps.\nAmb 7 àlbums d’estudi publicats, ha obtingut en moltes ocasions la primera posició en llistes de vendes i compta amb 12 discs de Platí i 1 d’Or. I és que, amb més de 15 anys a l’ esquena plens d’èxits musicals, Melendi és un dels artistes més reconeguts i admirats del panorama musical. Amb un directe espectacular, que ja han gaudit més de 2 milions d’espectadors, els seus concerts destaquen per la seva entrega i la connexió amb el públic. Aquest any, Melendi visita de nou el Festival de Cap Roig.\nAINHOA ARTETA 11/AUG\nALEJANDRO SANZ 13/AUG\nAmb més de 25 milions de discos venuts torna amb “Sirope”, la gira més exitosa del pop espanyol\nDesprés del gran èxit del passat estiu, Alejandro Sanz torna a Espanya amb la seva gira “SIROPE VIVO”. Durant aquest estiu l’artista recorrerà els principals escenaris de tota Espanya. En la primera fase de la seva gira espanyola, va comptar amb la ovació unànime de públic i mitjans de comunicació. En total van assistir més de 300.000 espectadors convertint-se en la gira més multitudinària del passat estiu al nostre país. Al 2016 hi haurà una nova oportunitat de gaudir d’ella. “Sirope” ha guanyat aquest any dos Latin Grammy – ‘Millor Àlbum Pop Vocal Contemporani’ i ‘Millor Productor’- i està nominat pels Grammy 2016 a la categoria de ‘Millor Àlbum Pop Llatí’.\nTARZAN EL MUSICAL 14/AUG\nTHE CORRS 15/AUG\nAndrea (veu principal), Sharon (violí i veu), Caroline (bateria, piano, veu), Jim (guitarra, piano, veu) – han venut més de 30 milions de discos des del seu debut en el 1995 amb l’àlbum “Forgiven Not Forgotten”. El so dels The Corrs és únic, una captivadora barreja de la música celta tradicional amb un toc de pop rock.\nLa major part d’aquest any han estat treballant a Londres en el seu pròxim nou àlbum “White Light” i aquest estiu, per primer cop en la història de Cap Roig, ho presentaran en directe.\nSOPA DE CABRA 16/AUG\nSTATUS QUO 17/AUG\nEmblemàtica banda britànica de rock amb més de 7.000 concerts i 25 milions d’espectadors tornen amb “Accept No Substitute”\nLa llegendària banda de rock, Status Quo, formada per Francis Rossi i Rick Parfit, tornen als escenaris amb el seu show en viu “Accept No Substitute” on tocaran els seus hits més coneguts recollits en el seu últim recopilatori “Accept No Substitute – The Definitive Hits” (2015). Status Quo ha tingut 43 àlbums d’èxits (27 àlbums d’estudi amb nou material, 11 compilats i 5 àbums en viu) a la Llista Britànica d’Àlbums, més que cap altra banda a part dels Rolling Stones. S’estima que en els seus 48 anys d’història, han fet més de 6000 shows amb una audiència total de més de 25 milions de persones. La banda ha rebut una gran llista de premis i guardons al llarg de la seva vida, però cal remarcar que al 1991 van rebre un BRITS per la “Contribució Destacada a la Indústria Musical Britànica” i un World Music Award per la seva “Contribució Destacada a la Indústria del Rock”.\nAquest estiu visitaran Cap Roig i ben segur que faran aixecar a l’audiència dels seus seients ballant a ritme de rock.\nEL FESTIVAL DELS MÉS PETITS\nDesprés del gran èxit aconseguit en la quarta edició del Cap Roig Mini, amb plens absoluts consecutius inoblidables i un èxit desbordant de SP3 en concert i de Peppa Pig, aquest any el festival amplia la programació infantil amb nous espectacles familiars que continuaran tenint com a principals protagonistes els més petits de la casa. Cap Roig Mini tornarà a obrir les portes dels jardins a pares i fills en sessions de tarda per viure plegats el 30 juliol la festa del 25è aniversari del Club Super3, i el dia 14 d’agost tindran l’oportunitat de descobrir Tarzan El Musical.\nEl Festival de Cap Roig és un pol d’atracció tant per la seva qualitat artística com per la seva ubicació privilegiada, en ple Empordà però a poc més d’una hora de Barcelona i només a quaranta minuts de Girona. Gaudir de l’experiència Cap Roig és un autèntic privilegi per als sentits. Tots els concerts tenen lloc a l’aire lliure, en un auditori amb capacitat per a 2.118 espectadors.\nMés info a www.caproigfestival.com\nLongitud: 3º,10’, 37,51” E\nObertura de portes per als concerts: 20 h. Horaris dels concerts: 22 h (excepte Super3, obertura a les 18 h, espectacle a les 20 h / Tarzan El Musical: obertura a les 18 h, espectacle a les 20 h).\nVenda d’entrades al web oficial del festival www.caproigfestival.com, Ticketmaster i els dies de concert a les taquilles del recinte de 16.00 a 22.00 hores. Telèfon d’informació 902 78 76 43.\nNo és permesa l’entrada a menors de 3 anys, amb excepció de les sessions Cap Roig Mini, per a les quals no hi haurà limitació d’edat. En aquesta actuació estan exclosos de pagament els infants menors de 4 anys que no ocupin seient. L’organització habilita un total de 800 places d’aparcament gratuït en cinc grans espais del mateix recinte dels jardins.


El fracàs del projecte europeu en forma d’un deute impagable [Portugal] – Girant la truita\n13 d'Abril de 2013 25 de Març de 2019 per iolanda fresnillo\nEl fracàs del projecte europeu en forma d’un deute impagable [Portugal]\nArticle publicat a La Directa 310, com a part d’un Reportatge sobre la dictadura de l’austeritat a Portugal\nBloc estudiantil de la manifestació contra les retallades el 2 de març a Lisboa BLOCO\nLa història de l’endeutament portuguès és el resultat de la fallida del projecte europeu. La inserció de Portugal a la zona euro, acompanyada de l’aplicació de polítiques neoliberals, suposà la destrucció de la riquesa productiva del país. Privatitzacions i desregulació van permetre l’entrada de capital estranger al país, bona part des de l’Estat espanyol, destruint el teixit econòmic local, la seva indústria i l’agricultura. El creixement econòmic depen cada cop més de la inversió estrangera i del finançament a crèdit de les creixents importacions. La posició de la inversió internacional neta a Portugal (inversió + préstecs) va passar d’un 9,5% del PIB al 1996 a un 88% al 2007 i un 105% al 2011. En aquest entorn, les importacions, la despesa pública i el consum es sostenien amb el crèdit barat i abundant des de les economies centrals de l’Eurozona. Un procés que va portar a un increment important de deute extern, sobretot del sector privat, que tenia el valor més elevat del conjunt de l’eurozona. Per contra el deute públic era d’un 68% del PIB al 2007, un percentatge similar al de França, Alemanya o Àustria.\nA partir de 2007, sota l’impacte de la crisi financera mundial, el crèdit cap a l’economia portuguesa s’interromp bruscament, i els bancs no poden refinançar el seu deute, ni tan sols amb el crèdit barat del BCE. Els bancs van ser rescatats a la vegada que l’economia va entrar en recessió i l’ocupació va caure en picat. El deute públic va augmentar substancialment fins arribar al 93,5% el 2010 i al 120% del PIB a finals de 2012. La crisi del sector privat s’havia convertit així en una crisi pública, en transferir-se deutes privats al públic. El crèdit de la Troika inclou per exemple un paquet de 12.000 milions d’euros (d’un total de 78.000 milions) dirigit a recapitalitzar els bancs privats.\nEl gir d’austeritat des de març de 2010, aprofundit a partir de la signatura del Memorandum amb la Troika (signat pels dos principals partits del país), va agreujar encara més la crisi, sense aconseguir reduir el dèficit públic ni controlar l’augment del deute. Tot i els constants rumors d’una possible reestructuració (i quita) del deute portuguès, la Troika manté que Portugal no ho necessita i que pot continuar pagant el deute, amb més retallades i més austeritat.\nUn compromís il·legítim\nEl 19 de gener es va presentar a Lisboa el primer informe de la Iniciativa d’Auditoria Ciutadana del Deute a Portugal (IAC). La IAC afirma que part del deute portuguès és clarament il·legítim: “el crèdit amb la Troika (adquirit per un govern sortint sense debat parlamentari) i les condicions que s’imposen en contrapartida; el deute que resulta d’una despesa pública il·legítima, com els contractes de l’Estat que afavoreixen indegudament interessos privats (incloent els partenariats públic-privats); les ajudes als bancs; les decisions de nacionalització i subseqüent privatització de BPN; la pèrdua d’ingressos per l’amnistia fiscal; i les despeses públiques associades a la corrupció”.\nDades clau del procés d’endeutament de Portugal\nDes de l’inici del cicle d’austeritat, en dos anys (2010 / 2012):\n– El PIB es va contraure en termes reals 5,3% (Font: INE)\n– L’ocupació va disminuir un 7%\n– La taxa d’atur va passar de 11,2% a 16,6%\n– El nombre de persones desocupades privades de tota protecció augmenta del 48% al 57%\n– El nombre de beneficiaris de rendes mínimes disminueix en un 10%\n– Els salaris nominals han disminuït 10%\n– La fallida d’empreses va augmentar un 12% el 2011, en relació amb l’any anterior, i un 43% el 2012\n– L’emigració, especialment de la migració jove, creixent i els fluxos nets dels nivells assolits només es comparable als coneguts en la dècada de 1960.\nReportatge sobre la dictadura de l’austeritat a Portugal, publicat a la Directa 310\nPosted in deuteTagged austeritat, crisis, deute, europa, portugal\nAnterior Spain: We don’t owe, we won’t pay\nSegüent Contrainforme Troika


Caldes millorarà la principal via d'entrada al municipi - AraVallès\nCaldes millorarà la principal via d'entrada al municipi\nUna illa central separarà els dos sentits de circulació de l'avinguda Pi i Maragall\nCaldes de Montbui Dijous, 13.5.2010. 05:00 h\nUn cop acabat el projecte de millora del passeig del Remei, l'entrada nord de Caldes de Montbui, l'Ajuntament del municipi considera que ha arribat el moment d'adequar la concorreguda entrada sud, des del polígon comercial El Tint. El consistori calderí ha començat els tràmits per adjudicar aquesta obra, amb un preu de licitació de 365.400 euros. Les previsions són acabar els tràmits d'adjudicació entre els mesos de maig i juliol perquè el projecte pugui començar al setembre. Es preveu que l'obra duri uns sis mesos. El projecte d'urbanització de l'accés sud consisteix en reurbanitzar el tram de l'avinguda Pi i Margall que queda entre les cruïlles dels carrers de Pare Poch i Montserrat Roig, pel nord, i de Josep Calvó i M. Aurèlia Capmany, pel sud.\nAspecte que tindrà la nova entrada sud del municipi © Aj. Caldes\nCarrer d'Hostalric, un dels contemplats pel projecte © Aj. Caldes\nEl Balneari Can Rius de Caldes, mig segle després 08.04.2010.\nCaldes inaugura el nou passeig del Remei 30.03.2010.\ncaldes, centre, entrada, històric, illa, montbui, obres, pi i maragall, via,\nL'avinguda començarà amb una illeta i tot el tram tindrà una illa central que separarà els dos sentits de la circulació. Segons subratlla el consistori, aquesta illa està pensada per augmentar la seguretat en una via que divideix el polígon comercial en dues parts i que s'ha convertit en un pas habitual de vehicles i vianants. A més, es pavimentarà de nou la calçada i s'actuarà sobre l'enllumenat, les voreres i la zona d'aparcaments. També es millorarà l'arbrat per embellir l'arribada a Caldes. Per l'execució, Caldes compta amb una aportació de la Generalitat -a través del Pla Únic d'Obres i Serveis de Catalunya- de 219.189 euros, una xifra que l'Ajuntament intenta ampliar en aquests moments.\nObres als carrers del centre històric\nUn dels objectius del Pla de Barris de Caldes és la millora dels carrers del casc antic que encara no han estat reurbanitzats per tal de donar valor al centre turístic de la vila termal. Aquest maig comença el procés per adjudicar les obres dels carrers inclosos en la primera fase: Muralla, Hostalric, Lleonarda, Roma i Sinagoga. El projecte consisteix en homogeneïtzar totes les vies, mantenint l'aparença que ja tenen carrers com del Forn, de Barcelona, de Vic o del Pont. Seran espais de plataforma única i fets amb pedra de Sant Vicenç. En el cas del carrer de Roma es mantindrà la llamborda en la part central. A banda, la reurbanització implica la renovació dels serveis, amb actuacions com el soterrament de la línia de distribució elèctrica i la renovació de l'enllumenat públic.\nTot plegat és previst que comenci al setembre i duri quatre mesos. Amb tot, cal tenir present que aquests carrers també estan sotmesos a un seguiment arqueològic, donat el seu emplaçament. El preu de licitació d'aquestes obres és de 231.399 euros, la meitat dels quals els assumeix la Generalitat a través del Pla de Barris i la resta entre l'Ajuntament i els veïns dels carrers.


Gisela Jimeno 2 desembre 2012 at 12:05\nHe mirat el vídeo de les “OBRES DE PICASSO” m’ ha agradat molt l’ època que més m’ ha agradat ha sigut l’època rosa . 😀 🙂\nÉs interessant, és una manera de conèixer millor aquest gran pintor, oi?\nAriadna Lazaro 3 desembre 2012 at 22:20\nHe jugat a les comarques de Catalunya.On és? N’he fet a la primera 38 i a la segona n’he fet 3.\nEt felicito i t’animo a continuar practicant. Així estic ben segura que el control t’anirà super bé!\nGisela Jimeno 4 desembre 2012 at 19:52\nHe jugat al joc de COMARQUES DE CATALUNYA. ON ÉS?\n38 de la primera 😛 😀\n2 a la segona\n1 a la tercera\nMolt bé! Segur que anar repassant t’ajudarà pel control.\nMeritxell Gallardo 4 desembre 2012 at 20:59\nLes he encertades totes a la primera. Adéu, fins demá.\nMeritxell Gallardo B)\nAinaCortina 4 desembre 2012 at 21:29\nHe jugat al joc de comarques i capitals.\nLes he fet totes bé a la primera. Adéu, fins demá.:D 😛\nAINA 🙂 😉\nAlex Vazquez 4 desembre 2012 at 21:46\nHe jugat al joc de ON ÉS? de les comarques i he encertat 39 a la primera i 2 a la segona.\nCarles Nieto Gonzalez 5 desembre 2012 at 07:42\nHe jugat al joc de les capitals de comarques.\nNomès he fallat 2 😀 ,\nA veure si el control em va bé.\nMolt bé! Segur que t’anira de meravella.\nDavid Quintana 19 desembre 2012 at 19:53\nHe jugat al joc de les comarques d’un puzzble i m‘ha anat molt bé, he tret la maxima puntuació.\nÁdeu fins demà:)\nMolt bé, t’animo a repassar també altres dels jocs penjats, com per exemple els de les taules de multiplicar.\nSamuel Barrero Peral 9 gener 2013 at 19:21\nLA HISTÒRIA DE LA PENEL.LICILINA\nEl descubridor de la penel.licilina va ser Alexander Fleming.\nEl va descubrir al any 1928.\nEs trobava a la ciutat de Londres.\nD` antiviòtics naturals.\nVa impedir el creixement de les bacterias.\nPodria destruir a la bacteria.\nL´anomanaven “bala magica”.\nA la segona guerra mundial.\nPerque es va utilitzar en la querra mundial.\nHas llegit l’enunciat de l’activitat? Havies d’enviar les respostes al bloc i en aquesta pàgina? Em vas escoltar quan la vaig explicar a classe?\nCal que tornis a llegir bé l’enunciat i facis el que toca. Tingues en compte que se t’està acabant el temps!!\nGisela Jimeno 11 gener 2013 at 18:22\nHe jugat al joc de LES FRACCIONS que les he fet totes bé.\nTambe he jugat al primer de SUMA DE NOMBRES DECIMALS y les he fet totes bé menys una. 😉\nMolt bé, de ben segur que si de tant en tant practiqueu una mica us ajudarà molt a estudiar.\nJoel Anaya 20 gener 2013 at 23:47\nHe fet els exercicis de les fraccions per estudiar per demà i m’han sortit bé .\nEt felicito per haver aprofitat un recurs del bloc. De ben segur que t’haurà ajudat a tenir més bons resultats en el control.\nHas vist els altres que també he posat? A veure si t’animes i en proves un altre.\nCarles Nieto Gonzalez 21 gener 2013 at 20:59\nHe jugat als Determinants i l’accentuació.\n🙂 😀 😉 (;\nMolt bé, però no m’expliques com t’ha anat.\nJoel Anaya 21 gener 2013 at 22:59\nAvui he treballat els accents i m’han anat molt bé, no n’he fallat ni un .\nMolt bé! T’animo a que continuis practicant.\nDaniel Santiago 24 gener 2013 at 20:13\nAvui he fet la meitat dels exercicis i m’ha anat molt bé!!!\nAquest cap de setmana continuaré.\nMolt bé!! De ben segur que si vas practicant t’ajudarà a millorar.\nDaniel Santiago 26 gener 2013 at 11:32\nAvui he fet l’altre meitat dels exercicis i m’ha anat molt bé!!!\nFantàstic!! Això està molt bé, recorda anar practicant de tan en tan.\nAlex Vazquez 28 gener 2013 at 19:44\nHe fet els dos Jclics: el dels polígons i el dels animals vertebrats.\nM’han anat molt bé!!! 🙂\nJa veuràs com t’anirà bé pels controls.\nMeritxell Gallardo 28 gener 2013 at 20:06\nHe fet la prova de la suma amb decimals i de 6 les he fet totes bé.\nPer fi! Ets la primera que proves aquest recurs, però t’animo a connectar-te al recurs dels polígons i al dels animals vertebrats, ja que aviat tindràs els controls i t’ajudaran a estudiar.\nCarlos Alcaraz 28 gener 2013 at 20:17\nHe jugat al joc de Velila al mando de la ortonave i he fet 28 paraules bé i 4 de malament.\nFantàstic, però t’animo a connectar-te al recurs dels polígons i al dels animals vertebrats, ja que aviat tindràs els controls i t’ajudaran a estudiar.\nNil Genís 28 gener 2013 at 21:44\nAquest vespre he fet els deures i he repassat els animals vertebrats.\nAdéu 😀 😉 🙂\nMolt bé! Has provat l’activitat dels polígons? T’animo a que la provis.\nCarles Nieto Gonzalez 28 gener 2013 at 21:47\nHe jugat al joc dels poligons i m’ha anat bé. 🙂 😀\nMolt bé, ja veuràs que t’ajudarà pel control.\nNil Genís 29 gener 2013 at 08:12\nAquest matí m’he llevat més aviat del normal i he fet l’activitat dels polígons. 🙂 😉 😀\nI com t’ha anat? De ben segur que si aneu practicant us ajudarà pel control.\nJoel Anaya 30 gener 2013 at 19:55\nHe practicat la geometria , però hi ha preguntes que no hem estudiat i les he deixat. N’he fallat deu perquè no les sabia.\nMolt bé, ja saps que a classe ja us vaig explicar que si trobaveu alguna cosa que no hem fet només calia passar la pantalla. El més important és que de mica en mica ho aprendràs millor.\nCarles Nieto 31 gener 2013 at 14:46\nHe jugat al joc dels vertebrats, i m’ha sotit molt bé.\nFins ara vaig cap al cole 🙂 😀\nMolt bé, espero que t’animis a practicar altres dels recursos penjats.\nAina Cortina 31 gener 2013 at 18:53\nHe estat jugant a l’activitat dels polígons i a la de naturals. M’han anat totes molt bé.\nPer fi t’has animat a provar-les, molt bé!\nJesús Puig 31 gener 2013 at 19:36\nHe practicat una estona als poligons i m’ha anat força bé. N’he fallat unes quantes que no sabia.\nDe ben segur que t’haurà ajudat pel control.\nCarles Nieto 31 gener 2013 at 20:02\nHe jugat al joc dels poligons i m’ha anat perfecte.\nHe millorat molt.\nAdéu fins demà 🙂 😀\nCarmen Rojo 31 gener 2013 at 20:26\nHe acabat de fer els deures hi m’he possat a jugar els jocs que has posat de matemàtiques, a la primera he encertat casi totes però quan jahe estat repassant el joc una miqueta més ja he aconseguit encertar-les totes.\nDe ben segur que t’haurà ajudat a estudiar pel control de demà.\nAtenció amb l’ortografia, repassa les correccions fetes en blau.\nMarc Sola 5 febrer 2013 at 20:23\nHe fet l’activitat dels animals vertebrats i m’ha anat molt bé.\nCelebro que t’hagi ajudat. Continua practicant!\nNil Genís 8 febrer 2013 at 18:21\nHe anat muntanya a munt multiplicant amb un alpinista. 😉\nI el pobre noi no ha hagut de fer marxa enrere (vol dir que no he fet cap error)\nNIL 🙂 😀\nMolt bé, estic segura que el pobre alpinista t’ho agrairà (je, je).\nSamuel Barrero Peral 5 març 2013 at 20:40\nA qui te dejo el trabajo de la reflexión.\nSi yo fuera el amigo de Susi,me sentiria triste e intentaria hablar con ella.\nEs estupendo que intentaras aplicar lo que dice el refrán de… “HABLANDO SE ENTIENDE LA GENTE”.\nDavid Quintana 8 març 2013 at 19:43\nHe estat jugant als determinants, als numerals no n’he fallat cap, als articles n’he fallat un.\nCelebro veure que estàs fent alguna cosa en el bloc. Espero que continuis així!\nAtenció! Abans d’enviar els comentaris cal que els revisis bé.\nSamuel Barrero Peral 9 març 2013 at 10:38\nA qui et deixo la resposta del treball de la Quaresma.\nSamuel Barrero Peral 11 març 2013 at 19:56\nHe fet lo del joc de l’Alonso i m’ ha anat força bé.\nEstà bé que vagis practicant per no oblidar tot el que has après.\nGràcies pel comentari però no t’oblidis de posar el comiat en el proper.\nMar Alsina 18 març 2013 at 18:11\nHe jugat al joc de l’excursionista i he tret 20 de 20.:D :);)\nFantàstic! Segur que es notarà en els controls de les taules. T’animo a continuar seguir practicant!\nHelena Nualart 21 març 2013 at 08:27\nHe jugat al “Contrarellotge” i he 20 de 20!\nAixò està super bé! T’animo a continuar practicant.\nGisela Jimeno 23 març 2013 at 17:33\nHe jugat al “Contrarellotge” i he fet 19 de 20 al les taules mixtes.\nTambé he jugat a l’ excursioniste i he practicat les taules del:7,8 i del 9.\nMolt bé! De ben segur que si continues practicant guanyaràs seguretat en el càlcul.\nMar Alsina 25 març 2013 at 13:27\nHe jugat a l’excursionista amb les taules mixta i les he fetes totes bé.\nFantàstic! Continua així!\nCarles Nieto 30 març 2013 at 13:32\nHe jugat al joc de les taules i només he fallat la del 8.\nFins el dimecres.\nCarles 🙂 😀\nEt felicito per dedicar una mica de temps a l’estudi de les taules. Ara només cal anar practicant fins que dominis la del 8.\nNil Genís 1 abril 2013 at 21:02\nHe recordat el tema dels animals vertebrats, m’ha anat molt bé però quan he començat estava molt verd i em pensava què la tortuga d’aigua era un peix quan era un rèptil.\nEn general m’ha ajudat a recordar 😉 .\nAi, ai, aiiiii… sort que has repassat! A veure si demà quan ens veiem ens consideres a tots peixos (je, je).\nSamuel Barrero Peral 10 abril 2013 at 18:15\nCrec que he resolt l’enigma i la resposta és: 30 + 21 + 9 que aixó dóna seixanta.\nAixò són tres xifres IGUALES? No has llegit prou bé l’enunciat.\nCal que posis més atenció on contestes les activitats. Aquesta no es d’aqusta pàgina!\nDavid Quintana 12 abril 2013 at 17:20\nAquest és el resultat, 55+5.\nHas contestat l’activitat en la pàina del Parlem i l’havies d’haver fet en la pàina Inici. A la resposta li falta el raonament!\nRESPOSTA CORRECTA PERÒ INCOMPLETA, ON ÉS EL RAONAMENT?\nÈrica Simón 24 abril 2013 at 18:20\nHe estat jugant al joc de les taules i m’ha anat molt bé.\nAdéu fins demá!\nMolt bé!!! T’anirà molt bé per millorar el càlcul. T’animo a continuar amb aquestes ganes de millorar!!\nSamuel Barrero Peral 1 maig 2013 at 20:44\nA qui et deixo lo del robot.\nJo crec que en un futur si no cuidem la Terra podria passar.\n2.- Què et sembla la idea de l’existència de robots que substitueixin l’home en la realització de diferents feines?\nPenso que no està prou bé perquè les persones ja no saben fer res tot sols.\nS’ hauria de fomentar la de ser curiós i la de ser bon amic.\nPenso que és perjudicial per fomentar la de ser solitari i xafarder.\nSí. Perquè siguis el que siguis, si t’ho proposes, sempre pots estar amb tot.\nEl comentari està incomplet. Falten els ronaments de les respostes i el comiat i la signatura.\nHas escrit el comentari ALTRA VEGADA EN EL LLOC EQUIVOCAT!!!!!


En quines condicions estudien els joves universitaris a Europa? Presentació de l'informe Eurostudent 2015 | Fundacio Bofill\nNotícies > En quines condicions estudien els joves universitaris a Europa? Presentació de l'informe Eurostudent 2015\nUs informem que dimecres 11 de març de 2015 a les 9 h, al Palau Macaya de l'Obra Social "La Caixa" (passeig de St Joan, 108), la Fundació Jaume Bofill i el grup coordinador i editor d'Eurostudent presentaran l'informe Eurostudent V davant de diferents representants del món educatiu, on Kristina Hauschildt, editora de l'estudi, explicarà els resultats de l'edició 2015 i es discutirà sobre les conclusions d'aquesta cinquena ronda a partir de la seva presentació fent esment a la realitat del nostre país.\nPosteriorment, a les 18.30 h, al Cercle d'Economia de Barcelona (carrer Provença, 298) la Fundació Jaume Bofill i l'editora d'Eurostudent presentaran l'informe en una conferència oberta al públic on es posaran de manifest les conclusions del grup d'experts catalans reunits durant el matí i es debatrà sobre les estratègies que es podrien adoptar a Catalunya en funció dels resultats d'Eurostudent V.\nQuines són les condicions socials i econòmiques de la vida dels estudiants universitaris europeus? Quins són els diferents mètodes d'accés a l'educació superior? Com es financen els estudiants universitaris i quines són les fonts d'aquest finançament? Quines diferències trobem entre els antecedents familiars dels estudiants universitaris? Quines són les facilitats per la mobilitat internacional? Quines són les diferents aportacions al sistema universitari dels governs? Quines competències lingüístiques tenen els estudiants universitaris europeus? Quines polítiques en educació superior cal promoure en matèria de finançament i serveis de suport i acompanyament als estudiants per tal d'atendre millor la seva diversitat?\nEurostudent és el principal projecte europeu d'anàlisi sistemàtica de les condicions de vida dels estudiants i una eina fonamental per orientar la presa de decisions sobre polítiques universitàries a Europa. Actualment, aquesta enquesta analitza les condicions socials i econòmiques de la vida dels estudiants de 30 països europeus. Tanmateix, Espanya, que havia participat en la tercera i quarta onades de l'enquesta, no ha format part de la cinquena ni tampoc es preveu que ho faci en la propera edició de 2016, essent, amb el Regne Unit, l'únic gran país europeu que no disposarà de dades pròpies sobre les característiques dels estudiants universitaris.\nLa Fundació Jaume Bofill per cobrir parcialment aquesta mancança d'informació promou l'enquesta "Via Universitària" que analitzarà les característiques dels estudiants i les condicions amb què es produeix el seu pas per la universitat, recollint moltes dades comparables amb Eurostudent. "Via Universitària" és una iniciativa conjunta de la Fundació Jaume Bofill i la Xarxa Vives d'Universitats i compta amb la participació de 20 de les 21 universitats de l'espai Vives. A principis de 2016 es coneixeran els primers resultats de l'enquesta, que abasta Catalunya, Comunitat Valenciana, Illes Balears, Principat d'Andorra i Catalunya Nord.\nEn un moment en què l'educació superior està en un profund procés de transformació, accentuat amb la crisi econòmica, és necessari generar coneixement fiable sobre els perfils dels estudiants i les seves característiques i condicions de vida, amb la fi d'orientar la presa de decisions sobre polítiques universitàries i assolir majors nivells d'equitat participativa. "Via Universitària" contribuirà a aquest objectiu, tal i com també, hauria de fer-ho la reincorporació d'Espanya al projecte Eurostudent, el referent europeu d'anàlisi de l'educació superior i de disseny de les polítiques de convergència.\nLes dades recollides per Eurostudent mostren un augment progressiu del nombre d'estudiants universitaris i l'expansió de l'educació superior a Europa. Aquest increment es deu a l'obertura de la universitat cap a perfils cada vegada més diversos d'estudiants en relació a l'origen socioeconòmic i l'edat.\nL'Informe d'Eurostudent destaca que cada vegada hi ha més alumnes que accedeixen a la universitat per vies alternatives, que hi entren amb un cert retard des que van acabar els estudis secundaris -i per tant, són més grans-,que aporten experiència prèvia en el mercat de treball, que combinen treball i estudis, o que transiten per l'educació superior amb interrupcions temporals.\nEn paral·lel a aquesta major diversitat entre els estudiants, la informació que aporta Eurostudent evidencia també que hi ha diferències molt importants entre països. I per això és encara més necessari un coneixement adequat de quines són les seves condicions de vida en cadascun d'ells.\nAixí, entre altres, característiques com l'edat, el gènere, la intensitat de dedicació a l'estudi o la possible simultaneïtat amb la dedicació laboral, són aspectes a estudiar. Per exemple, és important saber que a la majoria de països més de 2/3 dels estudiants són menors de 25 anys. Però també trobem països amb una mitjana d'edat superior a aquests 25 anys. També resulta rellevant saber, tot i que potser és més conegut, que les dones són majoria a gairebé la totalitat dels països. I que en alguns casos la proporció de dones a la universitat s'apropa al 60 %.\nEn canvi, pot resultar més sorprenent el fet de constatar que hi ha països on pràcticament la totalitat dels estudiants ho és a temps complert, mentre que en altres països més d'un 30 % dels estudiants es matriculen a temps parcial.\n- Kristina Hauschildt membre del grup coordinador i editora d'Eurostudent V.\n- Miquel Martínez, catedràtic de Teoria de l'Educació i membre del grup de recerca GREM de la UB. Va formar part de l'equip d'Investigadors del Projecte de recerca sobre les condicions de vida i participació dels estudiants universitaris a Espanya EcoVipeU 2011.\n- Ernest Pons, professor d'Estadística i director de l'Agència de Polítiques i de Qualitat de la UB. Va formar part de l'equip d'Investigadors del Projecte de recerca sobre les condicions de vida i participació dels estudiants universitaris a Espanya EcoVipeU 2011.


Una estona de cel a Sant Pere de Ribes - Companyia Homenots\nDimecres el teníem marcat en vermell al nostre calendari, la raó? Molt fàcil, tornàvem a la Biblioteca Manuel de Pedrolo, una biblioteca que ja havíem visitat altres vegades i d’on guardem uns records molt bonics, qui no es moriria de ganes de tornar-hi?\nD’entrada gràcies a totes les famílies que us vàreu apuntar a l’hora del conte, el límit d’aforament va fer que moltes altres quedessin sense plaça i això ens demostra una vegada més que tots i totes tenim ganes de cultura i que ha estat una autèntica animalada restringir les activitats de les biblioteques en un moment que la cultura és més necessària que mai. A la sala tots vam estar molt còmodes i complint estrictament tots els protocols de seguretat cosa que si es fes a tot arreu igual que es fa a les biblioteques potser ara no estaríem parlant de quartes onades. I tot això no es fa sol, cal una feina logística molt ben pensada. És per això que ens agradaria donar les gràcies a la Laia i a tot l’equip de la Biblioteca per posar-hi tantes ganes, per rebre’ns amb un somriure, per tenir-ho tot preparat, per fer-nos sentir com a casa, per convertir una tarda de dimecres en un moment preciós que dóna sentit a molts mesos de males estones. Va ser un privilegi tornar a trobar-vos al camí, de tot cor moltíssimes gràcies, sou un SOL!!!\nUs hem de dir que en BUM estava molt nerviós, tants mesos sense contes ens fan tenir la sensació que estem tornant a començar, que hem d’aprendre a mesurar bé els ritmes, a portar-vos en un viatge amb un destí que ens provoqui un somriure. Però sabeu què? Els nervis van marxar en menys del que es tarda en dir “Temps era temps” perquè quan vam veure les vostres cares, l’actitud i l’entusiasme vam saber que tot aniria bé. Efectivament vam fer un conte molt bonic, divertit, on tots i totes vàreu participar i vàreu ser partícips de la història, gran i petits. I quan anem tots a una és tan bonic que no sabem trobar les paraules per explicar-vos-ho. Com no podia ser d’altra manera vam alliberar l’estel dels desitjos i vam trobar un tresor que no ens va fer més rics però sí una miqueta més feliços i justament la felicitat és la millor riquesa que podem tenir a la nostra butxaca. I per rematar-ho vam fer una sessió de bateria ordenada, bonica, higiènica i sense riscos, oi? Moltíssimes gràcies a totes i tots per posar tant de la vostra part, ens vau regalar una tarda increïble!!\nAquests tres contes de març ens han tornat l’alegria de viure, de cop i volta el telèfon torna a sonar, el correu torna a treure fum i l’agenda es va omplint. I això ens fa molt feliços perquè després d’uns mesos tan durs saber que podrem tornar a trobar-vos ens fa sentir les persones més afortunades del món.


Montgai omple de flors totes les tombes i nínxols del cementiri – Comarques de Ponent\nMontgai omple de flors totes les tombes i nínxols del cementiri\nCoincidint amb el Dia dels Difunts (2 de novembre), l’Ajuntament de Montgai, amb la col·laboració del Consell d’Entitats de Montgai i Butsènit, ha omplert de flors tots els nínxols i tombes dels dos cementiris del municipi. En total, ha posat flors en unes 60 tombes i 20 nínxols. L’acció s’emmarca en la campanya Tothom recordat.\nL’alcalde, Jaume Gilabert, ha explicat que «hem detectat que alguns propietaris, per motius diversos, no tenen cura d’algunes tombes i nínxols, fet que, segons el primer edil, «genera una sensació visual de deixallesa de l’espai i d’oblit de les persones que hi ha enterrades, encara que els seus familiars i amics els continuïn tenint presents en els pensaments».\nEnguany, a més, les noves mesures sanitàries per frenar la propagació de la Covid, restringeixen la mobilitat i poden fer incrementar aquesta tendència, ja que algunes persones no han pogut visitar el cementiri pel confinament municipal del cap de setmana, tenint en compte que la festa de Tots Sants (1 de novembre) va caure en diumenge.\nPer aquest motiu, «des del consistori hem volgut recordar els difunts desatesos en el cementiri, sigui pel motiu que sigui, amb una ofrena floral per part del poble”, ha destacat Gilabert.\nLa idea inicial era convidar a veïns i veïnes a portar aquestes flors i rememorar entre tots i totes les persones del poble que ens han deixat, però la situació sanitària actual ha obligat a limitar la participació”, ha lamentat l’alcalde de Montgai. Tot i així, la iniciativa s’ha mantingut en petit format amb l’objectiu de que “tothom sigui recordat” en una data tan significativa i en les circumstàncies actuals.


Cavalcada de Reis | falcobadalona\n← La desgràcia de ser “mercat municipal”.\nDe teatres i “teiatros” →\nPublicat el 7 gener 2007 per falcobadalona\nEls Reis d'Orient van passar fugaçment per Badalona, i no és una afirmació lleugera. La cavalcada, sense cavalls, amb carrosses arrossegades per potents 4×4, va establir un nou rècord de velocitat en passar pels carrers habituals. Les meves filles la van veure passar d'una revolada a l'alçada del carrer de Sant Pau amb Francesc Layret. Minuts abans, imcomprensiblement, els Reis -fent cas de l'organització (?) municipal, van travessar aquests mateixos carrers en direcció contrària, a dalt d'un petit autocar, per pujar a les carrosses.\nSembla que duien 15 minuts de retard, i en sortir de l'ajuntament, enlloc de fer el que semblaria lògic d'una nit màgica, van fer el contrari: el més ràpid i brusc. M'explicaré. Per anar a buscar la carrossa al capdavall del carrer d'en Prim, altres anys havien sortit de la plaça de la Vila i havien anat direcció Martí Pujol avall, fins a trobar el Passeig Marítim. Aleshores, el travessaven fins arribar a l'alçada del carrer d'en Prim.D'aquesta manera, els milers de badalonins que els esperen en els primers trams de cavalcada no els veien fins que anaven dalt de la carrossa.\nAquest any, no. Van pensar que seria més ràpid passar fent el recorregut a la inversa, així que els nens van veure'ls dues vegades, una dalt d'un petit autocar, corrent a buscar la carrossa, i l'altra dalt de la carrossa corrent per recuperar el temps perdut. Tot plegat, poc màgic i una mica surrealista.\nCom surrealista va ser, també, veure com el sèquit reial repartia pòsters del David Bisbal, rei ros del Pop, però que sapiguem,no d'Orient. Sembla que tothom qui disposi d'un bon autocar, o autobús, i de qualsevol reclam pot seguir els Reis d'Orient de Badalona. I que ningú no li demanarà que la música que hi posi no sigui de bacallà enllaunat, ni que el que doni els nens tingui a veure amb la tradició. Tot plegat, molt propi d'un suburbi sense ànima, o d'un govern sense esperit. M'inclino pel segon, perquè ja té nassos que qui s'ha esforçat a fer una cavalcada amb el Petit Príncep de motiu, hagi d'acabar veient com la música del "bacalao" o del rotllo "antes muerta que senzilla", n'empastifa la professionalitat i la màgia.\nUna comentari en l'entrada: Cavalcada de Reis\n7 gener 2007 a les 18:57\nDons sembla que això s’encomana. A Montgat no repartien pòsters d’en Bisbal però els reis anàven a ritme de la coneguda cançoneta “Colegiala”. Per llogar-hi cadires noi.


Un grup de persones a les quals ens uneix l’espiritualitat de sant Ignasi i la preocupació per la justícia, convocades i acollides pels centres Cristianisme i Justícia (Barcelona) i EntreParéntesis (Madrid), ens hem trobat al llarg dels darrers mesos per a compartir el nostre sentir i la nostra visió sobre la situació a l’interior de Catalunya i en la seva relació amb el conjunt d’Espanya. Fruit d’aquestes trobades i d’aquest diàleg és aquest escrit que vol ajudar a un apropament des dels valors més profunds í íntims, un apropament que faci possible la (re)trobada amb l’altre.\nLlicenciat en matemàtiques i màster en gestió d'empreses. Ha treballat a Oxfam Intermón i ha estat director de Cristianisme i Justícia, entitat de la qual segueix formant part com a membre de l'àrea social. Coordina la Plataforma per una fiscalitat justa i ha participat activament en les últimes edicions del Fòrum Social Mundial i en l'organització del Fòrum Social Català. Col·labora en diferents projectes solidaris relacionats amb el món de la immigració i l'economia social. Actualment és professor de l'Institut Químic de Sarrià (IQS), on a més forma part de la Càtedra d'Ètica i Pensament Cristià.\nJesuïta. Doctor en Economia (UB). Llicenciat en Teologia (FTC). Professor de Responsabilitat Social Corporativa (RSC) i d’Anàlisi Social a ESADE. Ha publicat amb Cristianisme i Justícia La Globalització (Quadern 103) i El jove, el guru i l’ocell (Quadern 162) i Les mines del rei Leopold (Amb Emmanuelle Devuyst) (Quadern 184) . És membre de l'equip de Cristianisme i Justícia.\nDirectora de la Fundació Migra Studium. Coordinadora del Servei Jesuïta a Migrants a Espanya. Llicenciada en Sociologia per la Universitat de Barcelona. Màster en Migracions Internacionals per l'IUEM-UnIversidad Pontificia Comillas\nAdvocada. Després de molts anys implicada en temes de cooperació internacional al desenvolupament, avui el seu focus són les migracions. Col·labora amb el Servei Jesuïta a Migrants (SJM) Espanya. És experta en temes de control migratori, especialment en els Centres d'Internament d'Estrangers (CIE) i la Frontera Sud hispano-marroquí. A més a més, és voluntària d'Entreculturas, ONGD de cooperació internacional.\nLlicenciada en Psicologia, actualment realitza la seva tesi doctoral amb el disseny i validació d'un programa pilot d'atenció psicològica a refugiats per a facilitar processos de perdó i reconciliació. L'any 2016 va començar la seva docència a l'Institut Universitari d'Estudis sobre Migracions de la Universitat Pontificia Comillas. Actualment imparteix en aquesta universitat l'assignatura Aproximació psicosocial a les migracions internacionals.\nÉs professor d'Ètica, Filosofia política i Filosofia del Dret a la Universitat Loyola Andalucía. Llicenciat en Dret per la Universitat de Córdoba. Les seves línies d'investigació són: dret de resistència històric i actual, alternatives al paradigma modern economicista-instrumental-colonial, por i violència en les societats occidentals actuals, economia alternativa, pobresa i crisi de l'Estat social. És membre de l'equip de Cristianisme i Justícia.\nVicepresidenta del Patronat des de 2012. Experta en màrqueting i comunicació, col·labora amb organitzacions socials, especialment en els àmbits de comunicació, captació de fons i relacions amb els mitjans.\nLlicenciat i Màster en Direcció d'Empreses per ESADE. Soci director de l'agència Valores & Marketing. És un dels fundadors i ex president de l'Associació Espanyola de Fundraising (AEF), professor col·laborador del Departament de Marketing i de l'Institut d'Innovació Social d'ESADE. També és voluntari i patró en diferents organitzacions socials.\nDoctora en Dret. Es professora ordinària de Dret Internacional Públic, Relacions Internacionals i Dret de la Unió Europea a la Universitat Pontificia Comillas on ensenya també Dret d'Immigració i Asil.


“És bo posar-se reptes difícils, però que siguin assolibles” - L'Opció\n“És bo posar-se reptes difícils, però que siguin assolibles”\nNúria Picas Corredora de fons\nDimarts, 26 d'abril de 2016 a les 10:30h\nUn dia d’entrenament és llevar-me a l’hora que el cos em diu prou, això és una sort. Em solc llevar a les 8, quarts de nou. Esmorzo i m’espero una horeta i mitja a sortir, temps que aprofito per fer feina a l’ordinador. Després faig l’entrenament, que pot ser per muntanya corrent o bé bicicleta de carretera. Segueixo un pla d’entrenament i m’he d’adaptar. A les tardes, ja és una altra feina: nens, família, entrevistes, ràdio...\nEl cap és determinant. Els moments que he estat baixa per algun motiu ha estat perquè el cap ha dit que necessitava un respir. Físicament, no hi ha secret. Entrenes i ho fas. Mentalment has d’estar al 100% i no és fàcil. A més a més, arriba un punt que la societat et fa estar a molts llocs i et satures. Quan això passa, haig de fer un reset, amagar-me a les muntanyes.\nVaig començar a córrer curses de muntanya i la selecció catalana de seguida es va fixar en mi. A conseqüència d’un accident d’escalada bastant greu, els metges em van dir que no podria tornar a córrer; es va acabar la meva progressió. Vaig seguir fent esport, i al cap de vuit anys vaig començar a córrer perquè m’agradava, sense cap pretensió. Em vaig apuntar a una cursa perquè uns amics hi anaven i la vaig guanyar. I ja vaig tornar a entrar en la dinàmica. A dia d’avui, tan sols poder disputar aquestes proves és una segona oportunitat que la vida m’ha regalat i a la que m’he agafat amb les ungles i amb les dents.\nÉs cada cop més habitual que veiem gent corrent maratons i curses de llarga distància. El ‘running’ és un esport per a tothom?\nCal anar poc a poc. Sobretot s’ha de gaudir i no està pendent del cronòmetre. És evident que un s’ha de preparar i no es pot pretendre menjar-se el món el primer dia perquè pots lesionar-te o no acabar. És molt important tenir reptes difícils, però que es puguin assolir.\nVull fer una bona temporada, centrada a l’estiu. Tinc un repte important al juny, que són els Pirineus, el Campionat del Món a la Vall de Boí al juliol i a l’agost l’Ultratrail del Montblanc.\nTrenco una mica amb els cànons. Sempre he dit que ser bombera és la cursa de la meva vida. Ser mare és una mica més fàcil, però el dia a dia té les seves complicacions i més si ets esportista d’elit. I esportista ho sóc, a més, sense haver buscat ser a dalt de tot. Crec que m’hi ha portat la perseverança.\nNo encara, però les dones anem fent forat. L’altre dia, la portada del diari SPORT estava dedicada a l’equip femení de futbol amb un titular que deia: “Hoy les toca a ellas”. Això és un pas endavant, perquè necessitem que els mitjans de comunicació ens recolzin, que la societat ens reconegui. I també hi ajuda que cada vegada hi ha més dones que practiquen esport, que contribueix a fer un forat en un món amb molta presència masculina.\nVaig donar un cop de mà en la passada campanya electoral del 27-S, com van fer altres persones de la societat civil com esportistes, actors. Tinc clar que sóc esportista, però puc opinar perquè, per damunt de tot, sóc persona. Donar la meva opinió m’ha obert moltes portes, més de les que m’ha tancat. Jo tinc les portes obertes de la selecció espanyola, no se m’han tancat pas. Que hi vagi o no, això ja és una altra història.\nDiuen que no s’ha de barrejar política amb esport. He hagut de deixar enrere algun espònsor que estava interessat per culpa del que penso, però n’han aparegut d’altres. Hi ha més aspectes positius que no pas negatius.\nL’esport està reconegut i està molt de moda. Estem en un moment important i si podem expressar la nostra opinió, millor. Els esportistes tenim més visibilitat i la gent ens escolta. Sembla ser que els polítics estan perdent una mica la credibilitat, almenys que hi hagi esportistes que diguin la seva!\nText: Mireia Biel/Clack / Fotos: Pol Alfageme/Clack / AMIC - AMIC - Redacció


Tu, jo i l'Otis: Nespresso\nPer Tu, jo i l'Otis a dimarts, de març 01, 2011\nJo sí qu tinc la maquineta de marres tot i que us reconec, aquí i ara, que és un luxe innecessari i prescindible. Vamos, que les capsuletes valen la veritable torta un pan!\nNo m'estranya, per tant, que la gent els hi busqui altres usos per amortitzar-les!!!\n1 de març de 2011 a les 17:38\na mi ma germana em va fer anells de colors a conjunt amb les samarretes d'estiu. :)\njo a casa tinc la cafetera de tota la vida, la nespresso no la voldria, tampoc. a la feina tenim nespresso, molt millor que la màquina de cafè que teníem abans i més barat que qualsevol bar, certament!\n1 de març de 2011 a les 17:44\nUn luxe que no és apte per la meva economia.\nM'agrada molt tot el món de les manualitats, però les prefereixo més tradicionals ;-)\n1 de març de 2011 a les 17:46\nHe de confessar que a mi me n'han adjudicada una no fa gaire (juro que jo no la vaig comprar!).\nPer sort, si en faig dos o tres a la setmana ja és molt. Així que, en sóc un consumidor minimalista!\n1 de març de 2011 a les 18:12\nN'he vist de collarets fets amb càpsules d'aquestes. És una idea força original, no?\nes una aberració en una epoca on tothom intenta reciclar que ens facin capsetes d'alumini d'un sol us.....\nAixò tindrà els dies comptats, o almenys així hauria de ser\n1 de març de 2011 a les 22:05\nNosaltres també en tenim una, però com que surt tant car de mantenir la vam portar cap a l'apartament... allà s'hi va poc.\n2 de març de 2011 a les 14:59\nNosaltres també la tenim però la veritat no ens surt molt car perquè com que fem poquets cafès les càpsules ens duren molt i ara que tinc els nens petitons i a vegades no sortim de casa és agradable poder fer un cafè bo. Però totes les opinions són respectables, jajaja.\n3 de març de 2011 a les 0:06\nJo tinc la Nespresso perquè me la van regalar, i em van fer ben contenta!!! Els dies de cada dia faig servir la cafetera tradicional, i la Nespresso és per als caps de setmana i per als dies que vénen convidats. I tant que és un luxe prescindible, però és que el cafè és tan bo...\nLes càpsules les porto a reciclar al Punt Verd del barri, però si algú les vol per a un ús més creatiu, només m'ho ha de dir!\nPerdona la meva ignoràcina... però què és això de Sant Medir... què feu???\n3 de març de 2011 a les 10:55\nÒscar, si com a mínim recompenséssin a l'usuari per reciclar les càpusules a la mateixa Nespresso...\nPolita, visca el reciclatge! Home, si és en comparació amb un bar, sí que resulta més econòmica, clar.\nAssumpta, el món de les manualitats és infinit i inacabable. Aviat penjaré fotos del meu curs de costura!\nPorquet, per què deu ser a tothom li regalen?\nXexu, són divertits. I fas olor de cafè per molt ben rentades que estiguin les càpsules :)\nMeia, t'entenc perfectament. Cafè de luxe!\nSant Medir és una festa local, a Gràcia té molta tradició: http://www.federaciodecollesdesantmedir.cat/\n(jo tampoc la coneixia abans de venir a viure aquí)\nCarbassona, i tant! Per gustos, colors.\nI ara podreu fer tallers d'arracades amb la Júlia.\nAixí m'agrada Raquel, reciclem!!!


Bloc Antonio Balmón: Aprendre entre tots, compartir experiències\nAprendre entre tots, compartir experiències\nEn els darrers anys hem anat donant forma a una celebració conjunta a la ciutat del Dia Internacional de les Famílies (aquest any, serà el diumenge 13 a la plaça de Francesc Macià), a poc a poc, fent-lo de la manera més oberta i participativa possible. La festa creix cada any, i en cada edició hi trobo més persones interessades en trobar experiències lúdiques i socials de joc amb els nostres fills i filles, en això que pot ser tan tradicional com difícil, a vegades, que és trobar-nos en una plaça i jugar. Aquest any, a més, aquesta celebració s’acompanya d’un aniversari assenyalat: els 25 anys de l’Escola Municipal de Pares i Mares, una experiència que en un primer moment molts potser van trobar original, altres agosarada. No era tan comú en aquell moment el valor de compartir experiències, d’expressar les inquietuds per l’aprenentatge, de tractar amb franquesa les dificultats que potser molts ens podem trobar a dins de casa.\nPer això té molt valor que aquest projecte de l’Ajuntament de Cornellà arribi a aquests 25 anys, i haver vist ja diverses generacions de pares i mares. L’Escola Municipal de Mares i Pares ha estat un espai de compartir experiències, un lloc de trobada de persones amb inquietuds, amb curiositat per saber com ajudar a créixer els seus fills i filles, assumint que tots podem saber més i obrint-nos a conèixer altres realitats. Això és un gran valor en sí mateix, aprendre i compartir, preocupar-se per l’educació de fills i filles i entre tots, aconseguir que aquesta difícil tasca generi moltes satisfaccions i experiències positives. Felicitats a tots i totes que heu conegut i participat en el projecte.


Riudaura aprova un pressupost amb inversions en la millora de camins - Diari de Girona\nRiudaura aprova un pressupost amb inversions en la millora de camins\nddg 24.11.2017 | 10:38\nL'Ajuntament de Riudaura ha aprovat un pressupost de 438.000 euros, xifra que suposa un augment del 16% respecte de l'any passat. Els comptes van tirar endavant amb els vots dels regidors de Fem Riudaura i d'ERC. L'alcalde de la localitat, David Jané (Fem Riudaura), va explicar que en gran part l'augment és per l'elaboració del catàleg de camins i per la millora de camins.\nVa apuntar que han destinat 18.000 euros als treballs de redacció del catàleg de camins. Segons ell, serà un document essencial per a l'obtenció de subvencions destinades a reparar camins i millorar-los.\nDins de l'àmbit de camins, els comptes preveuen una inversió de 30.000 euros en la millora del camí que va fins a la masia de la Plana. Es tracta d'una masia situada prop dels límits amb Vallfogona del Ripollès. És un camí molt utilitzat, perquè condueix fins al dipòsit d'aigua potable de la localitat.


Per què Òmnium no fa actes conjunts amb l'ANC? La República\nCom a soci que sóc de les dues entitats més importants de la societat civil catalana això em preocupa enormement\nCom pots demanar veritable unitat d’acció independentista si resulta que darrerament Òmnium no fa actes conjunts amb l’Assemblea Nacional Catalana. Recordem que les grans mobilitzacions independentistes dels darrers anys van estar convocades per l’ANC, Òmnium i l’AMI i ara sembla que aquesta unitat d’acció s’ha trencat.\nAhir l’ANC feia un acte en solitari a favor d’un govern independentista del 52% i ha convocat una concentració en aquest sentit per aquest diumenge. Per la seva banda, Òmnium també va fer un acte on va reclamar unitat d’acció. Com a soci que sóc de les dues entitats més importants de la societat civil catalana això em preocupa enormement.\nSi ja sentia una profunda preocupació per l’actual relació existent entre els dos principals partits polítics independentistes, ERC (el meu partit, on hi milito de fa vint-i-vuit anys) i JuntsxCat, immersos en una guerra civil a les xarxes socials, que dificulta encara més un acord de mínims per formar govern, sumar-hi ara una manca d’actuació unitària de les entitats civils encara dificulta més la formació d’un govern independentista avalat per la majoria democràtica.\nCrec que ajudaria molt recuperar els actes conjunts entre l’ANC i Òmnium al voltant del procés independentista, si volem demanar unitat als partits independentistes. Crec que Òmnium hauria de fer per recuperar l’ara perduda unitat d’acció de la societat civil i, d’aquesta manera, mostrar més contundència i tenir més força a l’hora d’exigir pau civil i unitat d’acció dels partits polítics independentistes.\nVolem un govern d’unitat independentista, ho vam dir el 14-F\nSoci d’Òmnium i l’ANC


Grup de Cuidadores de Corbera - Web local Corbera - Entitats de Corbera - Dones en Xarxa\nEl Grup de Cuidadores de Corbera té com a objectiu donar-nos suport mutu per tal de pal·liar, i ajudar a resoldre, els problemes que comporta tenir cura d’una persona gran amb discapacitat i/o malalties.\nL’objectiu és oferir-nos la possibilitat d’obtenir més fàcilment els recursos, els coneixements i els equipaments necessaris i el nostre propòsit és APRENDRE A CUIDAR I MILLORAR EL NOSTRE BENESTAR.\nEns trobareu el segon i quart dimarts de cada mes a l’Àrea de la Dona a les 19:00 (C/ Jaume Balmes, 7) o bé us podeu posar en contacte amb nosaltres al telèfon: 93 650 18 44.\nServeis Socials de l’Ajuntament de Corbera\nC/ Jaume Balmes, 5\nTelf: 93 650 05 32 (pregunteu per Sandra Bou)\nPer tramitar tota mena d’ajuts de l’Ajuntament de Corbera, de la Generalitat o del Govern Estatal.\nSIRIUS (Centre per a l’Autonomia Personal)\nTrobareu informació sobre recursos per afavorir l’autonomia personal i ajudar al cuidador/ra; millorar l’accessibilitat i afavorir la integració social de les persones amb discapacitats i la gent gran.\nCatàleg de serveis i informació al consumidor sobre aquest tipus d’empreses.\nNecessito cuidadora per a la meva mare als matins i als vespres. Si sabeu d’algú telefoneu-me: Núria, 93 650 12 89.


Benidorm donarà nom a una nova sèrie d'Atresmedia - Diari La Veu\nEscriba el número 411676\n25 octubre 2019 17:33h\nEl rodatge començarà a finals de novembre i es realitzarà íntegrament a Benidorm durant 16 setmanes aproximadament. Imatge facilitada per EFE.\nBENIDORM (EFE). La ciutat de Benidorm (la Marina Baixa) es convertirà en el plató en el qual es desenvoluparà una nova sèrie d'Atresmedia, que just porta per nom Benidorm i que narra la història d'una parella que es retroba després de diversos anys.\nEs tracta d'una comèdia romàntica que consta de huit capítols de durada, amb la possibilitat de prolongar-la fins a tretze "en funció de les dades d'audiència", segons ha explicat aquest divendres durant la presentació en la capital turística de la Costa Blanca la directora de ficció d'Atresmedia, Sonia Martínez. La productora Plano a Plano confia en "un bon acolliment de l'audiència" perquè la sèrie es puga prolongar "durant diverses temporades".\n"Parla de les segones oportunitats de les persones en un entorn tan especial com és aquesta ciutat", ha exposat Martínez. I ha afegit: "La sèrie es basa en l'amistat i l'amor de dues persones que s'adonen que mai és tard per a reprendre les seues vides".\nEl rodatge començarà a finals de novembre i es realitzarà íntegrament a Benidorm durant 16 setmanes aproximadament. Vora 80 persones es desplaçaran a la ciutat durant els dies de rodatge, sense comptar amb la figuració. En eixe sentit, la setmana vinent es realitzarà un càsting per a seleccionar més d'un centenar de figurants.\nLa nova producció audiovisual ha sigut presentada amb la presència també del productor executiu, César Benítez, i dels dos actors protagonistes, Antonio Pagudo i María Almudéver, a més de membres de la corporació local.\nPer part seua, els actors han mostrat la "il·lusió" que els suposa començar aquest rodatge i el fet d'encarnar "dos personatges meravellosos i de sentiments".\nEscriba el número 668345


Anell ample Plata de palo Woman amb creu de plata xapada i zirconites\nAnell ample de 2,2 cm de PLATADEPALO en forma de creu de la nova col·lecció Woman 2020, amb l'estil de la marca. Elaborat amb plata xapada en or i zirconites de color. Una peça atemporal, moderna i original.\nAnell quadrat Plata de Palo de la nova col·lecció Skull 2021, amb un disseny propi de l'estil de la marca. Fet amb plata de primera llei i calavera central i quatre zirconites negres al voltant. Una peça atemporal i...\nAnell Plata de Palo Woman amb creu de plata xapada i zirconites\nAnell Plata de Palo en forma de creu de la nova col·lecció Woman 2020, amb l'estil de la marca. Elaborat amb plata de primera llei xapada en or i circonites de color. Una peça atemporal, moderna i original.\nAnell Plata de Palo Woman amb pedra central calzedonia i zirconites\nAnell Plata de palo de plata de primera llei, pedra central ovalada calzedonia de color turquesa i zirconites de color, de la col·lecció Woman 2021. Una peça atemporal, moderna i original.\nAnell Plata de Palo Woman de plata xapada or rosa i zirconites blanques\nAnell de 0,6 cm de Plata de Palo de la nova col·lecció Woman 2020, amb l'estil de la marca. Elaborat amb plata de primera llei xapada en or i zirconites blanques. Una peça atemporal, moderna i original.\nVeient 1-12 de 161 producte(s)


La Generalitat prorroga les restriccions anti-Covid una setmana més, fins al diumenge 24 | Nova Ràdio Lloret\nLa consellera Alba Vergés, en la roda de premsa d'avui.\nEl govern de la Generalitat manté una setmana més, fins al diumenge 24, les restriccions que hi ha vigents a tot Catalunya. Així, doncs, es prorroga el confinament municipal tots els dies de la setmana o el tancament dels comerços no essencials el cap de setmana.\nAssegura que encara no és el moment de començar a relaxar les últimes restriccions que havien d’acabar aquest diumenge. Les autoritats sanitàries ho justifiquen perquè l’evolució de la pandèmia en aquesta tercera onada continua a l’alça. Salut ja comptabilitza una mitjana de 3.300 contagis diaris i la incidència dels últims 14 dies s’enfila fins als 549 casos per cada 100.000 habitants.\nAixí doncs, les restriccions vigents que s’han prorrogat són:\nReunions: no superiors a 6 persones, de dues bombolles, llevat que siguin de convivents. Trobades a l’aire lliure: no s’hi permet menjar ni beure.\nRestauració: només poden obrir de 7.30 a 9.30 del matí i de 13.00 del migdia a 15.30 de la tarda. Terrasses obertes i aforament limitat al 30% a l’interior. Menjar per emportar de 19.00 a 22.00 i fins a les 23.00 per fer repartiment a domicili.\nEsport: només a l’aire lliure i en grups d’un màxim de 6 persones. Gimnasos tancats, excepte piscines amb control d’accés. Es permet l’esport federat a l’aire lliure i les activitats físiques i esportives individuals entre municipis limítrofs.\nCultura: aforament del 50%, sense superar les 1.000 persones, si és a l’exterior o en un espai ben ventilat.\nActes religiosos: aforament del 30%, sense superar les 1.000 persones, si és a l’aire lliure o amb ventilació òptima.\nArticle anteriorProcés participatiu a Lloret per millorar la mobilitat del passeig marítim\nArticle següentBon Dia Bona Hora – 15 Gener 2021


Nova edició del Curs d’energies renovables - Museu de la Ciència i de la Tècnica de Catalunya\nInici > El Museu > Premsa > Nova edició del Curs d’energies renovables\nNova edició del Curs d’energies renovables\nOberta la inscripció per a professorat de secundària (Ciències i Tecnologia)\nEl Museu de la Ciència i de la Tècnica de Catalunya (mNACTEC) organitza durant el mes de juliol una nova edició del Curs d’energies renovables, adreçat preferentment al professorat de secundària de les àrees de Ciències i Tecnologia.\nLa formació, que arriba enguany a la novena edició, té per objectiu proporcionar els coneixements teòrics i pràctics necessaris per a l'ensenyament de les energies renovables i la sostenibilitat amb una visió actualitzada i amb aplicacions a l'entorn proper de l'alumnat. Amb aquest fi, abordarà experiències integrades que permetin utilitzar energies renovables a la mateixa escola, dotant el professorat de materials i informació per tal de formar alumnes competents amb valors, actituds i l'esperit crític vers el medi ambient i la tecnologia així com la solidaritat intercultural.\nEl curs s’impartirà els dies 1, 2, 3, 6 i 7 de juliol de 9 a 14 hores, amb una durada total de 30 hores (15 teòriques i 15 pràctiques). La inscripció per al curs està oberta fins al dia 29 de juny i es pot fer a través d’aquest enllaç: http://bit.ly/1erWtpE\nLes energies renovables són un tema relativament nou, en què els canvis són constants, fet que implica que el professorat ha d'estar contínuament reciclant-se i creant procediments i eines noves per abordar aquests temes a l’aula. El mNACTEC té entre els seus objectius donar els coneixements tècnics d'una forma global i actualitzada així com les eines necessàries al professorat per ajudar a la formació de ciutadans competents a l’hora de prendre decisions que afectin la sostenibilitat i el futur del planeta.\nEl curs sobre energies renovables s’emmarca en el programa educatiu del mNACTEC, en col·laboració amb el Centre de Recursos Pedagògics Específics de Suport a la Innovació i la Recerca Educativa del Departament d’Ensenyament de la Generalitat de Catalunya.


Professorat - Minor en Gènere i dret\nEts aquí: Inici > Professorat\nCOORDINADORA DEL MINOR\nLlicenciada en Dret per la Universitat de Barcelona i Doctora en Dret per la Universitat de Lleida. Professora Titular de Dret del Treball i de la Seguretat Social de la Universitat de Lleida. Desenvolupa la seva activitat acadèmica a la Facultat de Dret i Economia. Actualment directora del Centre Dolors Piera d'Igualtat d'Oportunitats i Promoció de les Dones de la Universitat de Lleida.\nDins de les seves línies principals de recerca es troben els estudis de gènere en matèria laboral i de la Seguretat Social, àmbit del que és autora y coautora de diversos articles científics i monografies entre les que es poden destacar: Maternitat i salut laboral (coautora amb el professor J. Moreno Gené), Igualtat i retribució, La prestació per risc durant l'embaràs: a propòsit del RD.1251/2001 (coautora juntament amb el professor J. Moreno Gené i la professora A. Pardell), Dona, exclusió social i renta activa d'inserció: especial referencia a la protecció de les víctimes de violència de gènere (coautora amb el professor J. Moreno Gené).\nLlicenciada en Dret per la Universitat de Barcelona i Doctora en Dret per la Universitat de Lleida. Desenvolupa la seva activitat acadèmica a la Facultat de Dret i Economia en l’Àrea de coneixement de Dret Internacional Públic i Relacions Internacionals.\nParticipa en el projecte d’investigació I+D+I del Ministeri d’Economia i Competitivitat “Protecció jurídica-penal de la llibertat i indemnitat sexual dels menors”.\nMoreno Gené, Josep\nDona i protecció social\nProfessor Titular de Dret del Treball i de la Seguretat Social de la Universitat de Lleida. Les seves línies de recerca es centre en l’estudi de la figura de l’empresari i la seva organització, la protecció de les treballadores embarassades, els fenòmens de la immigració, la pobresa i l’exclusió social, la contractació juvenil i l’absentisme laboral. És autor i coautor de diverses monografies i articles científics en revistes especialitzades de Dret del Treball i de la Seguretat Social.\nEntre les seves publicacions cal destacar: Maternidad y Salud Laboral, Tirant lo Blanch, Valencia, 2000, La renda mínima de inserció catalana en el sistema de protecció social, Institut d’Estudis Autonòmics, Barcelona 2006, El nuevo régimen jurídico de la renta activa de inserció, Aranzadi, Cizur Menor (Navarra), 2007, Mujer, exclusión social y renta activa de inserción. Especial referencia a la protección de las víctimas de violencia de género, Revista Internacional de Organizaciones, núm. 3, 2009, La pensión especial de viudedad de las parejas de hecho, Tribuna Social núm. 232, 2010.\nLlicenciada en Dret per la Universitat de Barcelona i Doctora en Dret per la Universitat de Lleida. Desenvolupa la seva activitat acadèmica a la Facultat de Dret i Economia on actualment exerceix el càrrec de Degana.\nParticipa en projectes d’investigació. És membre del grup preconsolidat UdL – Dret, economia, sociologia i política rural, agroindustrial i agroalimentari.\nToldrà Roca, Ma Dolors\nEls drets de les dones i les polítiques publiques\nProfessora Titular de Dret Civil a la Facultat de Dret i Economia de la Universitat de Lleida. Directora del Departament de Dret Privat. Professora del curs de doctorat “programa pilot Sòcrates: l'estatut jurídic de les dones en la Unió Europea, i del Màster en Agents d'Igualtat d'Oportunitats per a les dones: Àmbit Rural.\nMembre de l'Associació de Dones Investigadores i Tecnòlogues (AMIT). Publicacions: L'androcentrisme lèxic en el llibre segon del codi civil de Catalunya. propostes correctores, 2011. “Docència universitària amb perspectiva de gènere”, continguts especialitzats en l'ensenyament superior, 2014. Aproximació a un diagnòstic sobre la igualtat d'oportunitats en el segle XXI, 2015 (en premsa)\nDones i violència de gènere\nÉs doctora en Dret per la Universitat de Lleida. Professora titular d'universitat en l'àrea de Dret Penal i coordinadora del Màster Oficial Interuniversitari de Sistema de Justícia Penal.\nÉs investigadora principal del projecte I+D+I del Ministeri\nd'Economia i Competitivitat “Protecció jurídica-penal de la llibertat i indemnitat sexual dels menors”. Membre del grup de recerca consolidat reconegut per la Generalitat de Catalunya “Sistema de Justícia Penal”.


21 alumnes de Vilafranca emprenen el curs de l’UJI per a majors sense desplaçaments | Canal56 Notícies\nInicio Comarques 21 alumnes de Vilafranca emprenen el curs de l’UJI per a majors sense desplaçaments\nEl curs de la Universitat per a majors a Vilafranca s’ha iniciat aquest mes d’octubre. Enguany, a causa de la Covid-19 la seu dels Ports de la Universitat per a majors ha estat dividida en dues subseus, Vilafranca i Morella, per evitar junta gairebé 50 persones en una mateixa sessió. Així, una vintena d’alumnes de la localitat assistiran a les classes de les assignatures proposades per a aquest primer trimestre.\nTot i que la majoria de les assignatures impartides seran de manera presencial, en aquesta edició també s’impartirà una matèria de manera telemàtica per mantindre les capacitats ja adquirides el curs passat de treball en línia. A més, la Universitat en tot moment els ofereix suport informàtic per resoldre dubtes.\nA banda, al llarg d’aquest primer trimestre també es cursaran assignatures com “Família i dret: qüestions d’interès pràctic”, “Educació musical” i “Història i patrimoni del Mediterrani”, aquesta darrera en línia.


Els dies 10, 11 i 12 d'abril celebrem les ja tradicionals Festes de la Salle! Enguany són triplement especials, ja que commemorem el tricentenari de la seva mort, el 1719 a la ciutat de Rouen.\nUna celebració tan especial requereix actes especials, i l'escola s'omple d'actes, jocs i activitats per a agrair al nostre fundador la gran tasca que va dur a terme, i de la qual som hereus. A més a més, volem dedicar aquests dies a reflexionar sobre els valors que formen la base del projecte que tots compartim, i que fan de la comunitat lasal·liana una família que treballa per a un món millor.\nEl tret de sortida de les festes és un acte inaugural conjunt: l'alumnat i el personal docent i no docent ens reunim al pati per a escoltar les paraules germà Joan Escalé, director de la Comunitat d'Espurnes d'Emmaús, que ens parla de la figura de Sant Joan baptista de La Salle i dels valors que el van portar a construir aquest projecte educatiu.\nEn una data tan assenyalada és important celebrar no només la gran tasca que va dur a terme el nostre fundador, sinó també la certesa de què no ho va fer sol. Per aquest motiu, aquest any volem dedicar l'acte inaugural a recordar totes les persones que van ser importants en la vida i la feina de Sant Joan Baptista de La Salle. Amb la col·laboració de tot l'alumnat, presentem aquestes figures que van acompanyar-lo en el seu camí:\nL'àvia de Sant Joan Baptista de La Salle\nEls nens i nenes amb els quals va començar el seu projecte\nEl Germà Gabriel Drolen\nLes sis persones més importants per a Sant Joan Baptista de La Salle\nL'acte inaugural acaba, com no podia ser d'altra manera, amb música i festa! Tots junts ballem una coreografia amb la cançó del Tricentenari.\nAcabat l'acte, tota l'escola participa de l'esmorzar solidari. Esmorzem junts en harmonia i germanor per una bona causa: Els diners recollits en aquest acte aniran destinats a la Fundació Comtal, que treballa perquè els infants, adolescents i joves en situació de vulnerabilitat, així com les seves famílies, tinguin oportunitats de futur.\nGràcies a la feina dels nostres voluntaris i a la col·laboració de tothom, enguany hem venut més de 300 entrepans!\nUn cop acabat l'esmorzar, alumnes i mestres tornen a les seves aules i donem inici a tres jornades d'activitats de commemoració.\nQUE PASSEU BONES FESTES DE LA SALLE!


Guest Ryan Hotel Negombo Sri Lanka - Ofertes d'hotels amb els MILLORS DESCOMPTES EN LÍNIA\n80/9, Second lane , Liyanagemulla, Katunayaka,Katunayake, Katunayake, Negombo, Sri Lanka, 11410 - Veure al mapa\n"Owner checked us in very late, smsed how to reach hotel, goo..."\nHabitació Famliar (3-4 adults) (Family Room (3-4 Adults))\nBarri Katunayake Carretera Platja de Negombo Carretera Platja de Negombo Negombo\nPer als viatgers què vulguin captar les imatges i els sons de Negombo, Guest Ryan Hotel és l'el·lecció perfecta. A 1.5 km de l'emoció de la ciutat, aquest hotel de 1-estrelles gaudeix d'una excelent situació i permet accès a les millors atraccions de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nEl Guest Ryan Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de servei d'habitacions 24 hores, Wi-Fi gratuït en totes les habitacions, seguretat 24 hores, registre d'entrada/sortida privat, servei de taxi.\nTotes les instal.lacions per als clients, ofereixen comoditats destinades a assegurar tot el comfort possible. Jardí de l'hotel, són llocs ideals per a relaxar-se després d'un llarg dia. Guest Ryan Hotel és una elecció inteligents per a viatgers a Negombo, i ofereix una estada relaxant i sense molèsties.\nTots els tipus de viatgers (7) Viatgers en solitari (3) Famílies amb infants petits (2) Grups (2)\nTots els tipus de viatgers (361) Parelles (209) Viatgers en solitari (59) Famílies amb infants petits (22) Famílies amb infants grans (15) Grups (57)\nHabitació Famliar (3-4 adults)\nUdaysree, Estats Units


Benet i Jornet: "El Premi d'Honor de les Lletres Catalanes no és per a mi, sinó pel teatre català" ! directe!cat\ndirecte ! a La República. N. 4126. Dimarts, 21 de setembre de 2021 04:23 h\nCultura Última actualització Dimecres, 12 de juny de 2013 05:00 h\nL'escriptor rep el 45è Premi d'Honor atorgat per Òmnium Cultural al Palau de la Música\nL'escriptor i dramaturg Josep Maria Benet i Jornet ha rebut aquest dimarts el 45è Premi d'Honor de les Lletres Catalanes, una distinció que atorga Òmnium Cultural, en un acte al Palau de la Música. Benet i Jornet ha dit al recollir el guardó de mans de la presidenta d'Òmnium Cultural, Muriel Casals, que aquest premi no és per a ell, sinó "pel teatre català". En aquest context, ha assegurat que "avui el teatre català ha trencat les fronteres dels Països Catalans i és conegut a l'estranger". "Som davant d'un dels grans constructors i renovadors de la cultura catalana contemporània i un dels seus normalitzadors", ha recalcat Casals a l'inici de l'acte.\nL'escriptor i dramaturg Josep Maria Benet i Jornet i la presidenta d'Òmnium Cultural, Muriel Casals, al Palau de la Música.\nBenet j Jornet, òmnium, Premi honor lletres catalanes\nEl Palau de la Música en ple ha aplaudit dempeus a Benet i Jornet quan Benet i Jornet, visiblement emocionat, ha rebut el guardó. L'escriptor ha recalcat que quan li van dir que rebria el premi es va fer la pregunta: "Per què?" Benet i Jornet ha assegurat que aquest guardó no és per a ell, sinó pel teatre català. En aquest context, ha recordat que el teatre va ser el gènere literari "més deixat de la mà tan pel món universitari com els hipotètics espectadors".\n"Avui dia els Països Catalans reivindiquen el teatre amb orgull i fons i tot es respecten els nostres clàssics que també són reivindicats", ha indicat. Benet i Jornet ha assegurat que "avui el teatre català ha trencat les fronteres dels Països Catalans i és conegut a l'estranger, és a dir, a tot Europa i a tot Amèrica i a llocs encara més exòtics".\nPer altra banda, el dramaturg ha destacat que en 45 premis de les Lletres Catalanes només l'han rebut tres dones: "Creieu realment que només tres dones hagin rebut aquest premi?", ha preguntat Benet i Jornet, que ha aixecat els aplaudiments de les persones que han omplert el Palau de la Música.\nNascut a Barcelona el juny del 1940, Benet i Jornet es va donar a conèixer amb 'Una vella, coneguda olor', i va publicar conjuntament 'Fantasia per a un auxiliar administratiu' i 'Cançons perdudes' (1970). La seva obra ha estat traduïda a l'alemany, anglès, búlgar, castellà, francès, grec, italià, portuguès i txec.\n"Un dels grans constructors de la cultura catalana contemporània"\nEn el seu discurs a l'inici de l'acte, Muriel Casals, ha manifestat que Benet i Jornet és "un continuador excel·lent de la gran tradició del teatre català d'autor que, sense renunciar a l'ambició i la qualitat de l'alta creació, ha sabut connectar amb el públic nombrós" i l'ha definit també com el pare de les telesèries catalanes. "Som davant d'un dels grans constructors i renovadors de la cultura catalana contemporània i un dels seus normalitzadors", ha afegit. Casals ha dit que el teatre del premiat "ha esdevingut sovint un cant contra la resignació i el fatalisme, contra les forces que conspiren per reduir l'existència humana a un simulacre perpetu".\nLa presidenta d'Òmnium ha fet una crida a superar els obstacles per assolir la llibertat nacional plena de Catalunya. De fet, ha ressaltat que tot i els temps difícils, "són moments d'esperança ja que cada cop som més els catalans que hem perdut la por i estem disposats a fer camí, pacíficament i enraonadament cap un horitzó de llibertat nacional plena". Així mateix, ha criticat "mesures absurdes que volen canviar el nom de la llengua catalana a la Franja i les lleis que volen destruir l'escola i la convivència de Catalunya".\nA l'acte, on també s'han interpretat fragments d'obres de Benet i Jornet, hi ha assistit el president de la Generalitat, Artur Mas, l'alcalde de Barcelona, Xavier Tries, l'expresident José Montilla, el conseller de la Presidència, Francesc Homs i el conseller de Cultura, Ferran Mascarell. L'acte ha acabat amb el cant de la Senyera i amb crits a favor de la independència.\nEl Premi d'Honor de les Lletres Catalanes s'atorga anualment des del 1969 a una persona que per la seva obra literària o científica en llengua catalana i per la seva importància i exemplaritat de la seva tasca intel·lectual, hagi contribuït a la vida cultural dels Països Catalans. Entre els guardonats dels últims anys hi ha Montserrat Abelló, Joan Solà, Josep Massot i Muntaner, més conegut com a pare Massot, Jaume Cabré, Baltasar Porcel, Joan Francesc Mira, Josep Maria Espinàs o Teresa Pàmies.\n12 de juny de 2013, 10.10 h\nEl Sr. B&J va estar entranyable i feroçment reivindicatiu, en una actitut disfèmica que li donà una pisca d'humilitat.\nQue per molts anys pugui gaudir d'aquest premi, el disseny del guardó del qual vaig trobar molt bonic i adient, la seva base,és un còdol d'algun riu dels territoris de parla catalana, en el cas del guardonat és de la platja de la Barceloneta i abraçant-lo, les quatre barres amb semblança amb la insignia d'Omnium de ferro.


Història de l'Art - Matèries PBAU - Accés amb el títol de batxiller - Perfils d'accés - Com hi pots accedir - Grau - Aprèn - Universitat de les Illes Balears\nAprèn Grau Com hi pots accedir Perfils d'accés Accés amb el títol de batxiller Matèries PBAU Història de l'Art\nCada opció constarà de tres exercicis.\nEl primer exercici consistirà en definicions. L'alumne contestarà el terme correcte segons la definició oferta. Ha d'escollir 10 termes entre els 20 que s'ofereixen, amb un valor de 0,2 punts cadascun; aquest primer exercici val un total de 2 punts (vegeu l'Annex I).\nEn el segon exercici de cada opció es proposaran dues preguntes de resposta àmplia (temàtiques). D'aquestes preguntes, l'alumne en triarà una. Aquest exercici té un valor de 4 punts.\nEn el tercer exercici de cada opció es proposaran dues imatges d'obres d'art (pictòriques, escultòriques o arquitectòniques). D'aquestes imatges, l'alumne ha de fer un comentari específic textual (formal i iconogràfic) i contextual d'una, a lliure elecció. Aquest exercici té un valor de 4 punts.\nLes preguntes i les imatges del segon i el tercer exercici tractaran sobre temes de blocs diferents (1, 2, 3, 4/5) del currículum per a cadascuna de les opcions, A i B, de manera que apareixeran aleatòriament els quatre blocs entre les dues opcions.\nL'examen es contestarà als fulls oficials de les PAU.\nA la part terminològica o part A només es valorarà la resposta correcta.\nDe manera específica a la part B l'alumne ha de cenyir-se a un guió i contestar ordenadament de la manera més precisa. Hom tindrà en compte el nivell de coneixements, la qualitat d'aquests, l'aplicació terminològica, la capacitat d'elaboració, d'exposició i la capacitat de síntesi. Quant a això, no es valoraran altres inclusions temàtiques que no es demanin expressament, fins i tot com a introduccions. La precisió de valoració serà de 0,25 punts.\nA la part C, de forma general, hom considerarà com a mèrit l'ús de la terminologia artística adequada. De manera específica hom es regirà per la proporcionalitat següent: 20% la correcta inserció historicoestilística; en el cas de les arts figuratives: 40% l'anàlisi tecnicoformal i 40% el context historicosocial, estètic i iconogràfic; en el cas arquitectònic: 40% l'anàlisi tecnicoconstructiva i el lèxic formal, i 40% el context historicosocial, estètic i els aspectes funcionals i representatius. La precisió de valoració serà de 0,25 punts. En qualsevol cas, aquestes proporcions s’ajustaran a la puntuació indicada per a cada aspecte de la pregunta formulada.\nAnnex I. Llista de termes\nAnnex II. Llista d'obres d'art per al bloc C\nAnnex III. Imatges\nEdifici Ramon Llull, despatx AB11\nTelèfon: 971 17 29 35


Els abonaments per a la Copa d’handbol, a la venda\nL’organització de la Copa duu a terme una oferta per l’adquisició dels abonaments per a la Copa del Rei d’handbol. El preu a les taquilles és de 55 €, però els socis del Barça poden gaudir de la competició sencera per 42 €.\nLa XXXIV edició de la Copa del Rei d’handbol es disputarà de l’11 al 15 de març a Granollers (Vallès Oriental) i l’abonament inclou els quatre partits de quarts de final, les semifinals i la final de la competició.\nCom adquirir els abonaments\nLa secció d’handbol del FC Barcelona posa a disposició dels socis del Barça una adreça de correu electrònic per a informació i reserves dels abonaments per la XXXIV edició de la Copa del Rei d’handbol. Tots aquells socis interessats a adquirir-los han d’adreçar-se a: handbolfcb@fcbarcelona.cat per realitzar les seves consultes i reserves. La data límit per demanar i pagar aquests abonaments serà el 22 de febrer.\nCal tenir present que caldrà un mínim de 25 sol•licituds d’abonaments perquè els socis del FC Barcelona puguin gaudir d’aquest preu, segons indica l’organització de la XXXIV edició de la Copa del Rei.\nOfertes per a joves i grans\nQui gaudirà d’un preu més reduït encara seran els joves de 8 a 18 anys i els majors de 65 anys. Per a aquests grups, el preu de l’abonament serà de 30 € per a tota la competició. Per a informació i reserves ho poden fer, també, a: handbolfcb@fcbarcelona.cat\nEl Barça Borges, el dijous dia 12\nEn horari que encara s’ha de confirmar, el FC Barcelona Borges disputarà el seu partit de quarts de final de la XXXIV edició de la Copa del Rei, el proper dijous dia 12 de març, contra el Fraikin Granollers, al Palau d’Esports de Granollers.


Gulp - Viquipèdia, l'enciclopèdia lliure\nEl Gulp a Slenaken\nEntitat territorial administrativa Plombières (Bèlgica), Voeren (Bèlgica) i Gulpen-Wittem (Països Baixos)\na Gulpen (Nl)\n50° 47′ 54″ N, 5° 52′ 02″ E / 50.798228°N,5.867153°E / 50.798228; 5.867153\nLa font del Gulp a Gulpen (Hendrik-Kapelle)\nEl Gulp (Francès (rar): Galoppe) és un afluent del Geul que neix al lloc Gulpen a Hendrik-Kapelle a la província de Lieja a Bèlgica. Queden unes mencions escrites dels temps romans als quals el riu es deia Galopia o Gulippa, un mot que prové d'una arrel germànic que voldria dir Geul petit. És un dels rius rars que neix i que desemboca a dues localitats que tenen el mateix nom.\nEl Gulp prop de l'aiguabarreig amb el Geul a Gulpen\nEl riu té un curs molt sinuós i gairebé natural, tret dels recs construïts per a alimentar els molins als seus marges. El riu rega un paisatge molt divers amb selves, prats, camps, prats humits, aigües vives, horts… creuat amb camins fondos, aficionats pels passejants.\nDes de Gulpen a Hendrik-Kapelle, el riu passa per Homburg i Moresnet, on rierols i petits fonts l'alimenten. Aigua avall passa Remersdaal, Teuven abans de travessar la frontera belgo-neerlandesa a la fita n° 17, posada el 1844, cinc anys després del tractat de Londres. A la província del Limburg neerlandès rega Slenaken, la selva del Grote Bos, Beutenaken, Waterop, Wijlre, Billinghuizen, Euverem, el castell Neuburg i Gulpen.\nMolí a Wijlre\nEl mas fortificat Veljaren a Homburg.\nEl Castell d'Obsinnich a Remersdaal.\nEls castells Hof De Draeck i de Hoof a Teuven.\nEl molí de Medael.\nEl molí Broekmolen entre Slenaken en Beutenaken.\nEl castell Karsveld.\nEl molí de Wijlre, que serveix avui per a produir electricitat verd.\nEl poble de Gulpen al qual desemboca al Geul.\nA Wikimedia Commons hi ha contingut multimèdia relatiu a: Gulp\nFilms d'aficionats de la vall del Gulp\nCoord.: 50° 47′ 53.62″ N, 5° 52′ 1.75″ E / 50.7982278°N,5.8671528°E / 50.7982278; 5.8671528\nObtingut de «https://ca.wikipedia.org/w/index.php?title=Gulp&oldid=24036488»\nLa pàgina va ser modificada per darrera vegada el 9 jul 2020 a les 20:00.


L’Ajuntament d’Almussafes inicia la reforma del seu Centre de Formació d’Adults – RiberaTV\nAprofitant el tancament del centre pel període vacacional s’escometran les obres\nL’executiu d’Almussafes acaba d’iniciar els treballs de renovació del Centre Municipal de Formació de Persones Adultes, pressupostats en 8.440 euros. Es tracta d’un projecte d’obra finançat a través del Pla de Millora d’Espais Educatius 2019 de la Diputació de València. La reforma de l’aula destinada a laboratori i les millores en la façana de l’edifici educatiu són les dues intervencions incloses en l’acció urbanística, que es completarà durant els pròxims dies, atés que el tancament de l’edifici educatiu per les vacances de Setmana Santa facilita l’execució de les obres.\nEl manteniment dels edificis públics és constant a Almussafes. En l’actualitat, l’Ajuntament es troba immers en la reforma del seu Centre de Formació de Persones Adultes, un edifici de titularitat municipal en el qual s’imparteix una àmplia oferta de cursos.\nLa memòria del projecte inclou la millora de la il·luminació i senyalització de la façana de l’Escola d’Adults. En aquest sentit, a més de la instal·lació d’un cartell informatiu de grans dimensions en la part superior d’aquesta, la col·locació del qual es va dur a terme ahir dimecres, 31 de març, la renovació de la façana de l’edifici també suposa la disposició de noves lluminàries i focus. La instal·lació de mosquiteres en totes les finestres de les aules i zones comunes que eviten l’entrada d’insectes, principalment mosquits vectors de diferents malalties, és una altra de les accions essencials a escometre donada la situació d’emergència sanitària actual per la Covid-19.\nLes obres pressupostades per un import de 8.440 euros i sufragades a través del Pla de Millora d’Espais Educatius 2019 de la Diputació incorporen, així mateix, els treballs de reordenació de l’aula destinada a laboratori, emplaçada en la planta baixa de la dependència educativa municipal. El projecte detalla el trasllat dels lavabos existents situats en el centre de l’habitacle, a la seua nova ubicació adossats a la paret lateral. Es tracta d’una intervenció de millora de la distribució de l’interior de l’aula que, a més, assegura una millor col·locació de l’alumnat a fi de mantindre la distància de seguretat establida en el protocol sanitari per la Covid-19.\n“A més de les intervencions citades, que estaran concloses abans del 10 d’abril, durant les pròximes setmanes també sumarem nou equipament informàtic i digital a la dependència amb l’objectiu d’apostar per una nova realitat virtual en l’àmbit de la formació en totes les aules del nostre centre”, comenta l’edil d’EPA, Pau Bosch. Adquisició d’ordinadors portàtils, instal·lació de sistemes de sonorització i videoprojecció i càmeres web per a la retransmissió en streaming de les classes són les accions previstes i incloses, així mateix, en la subvenció concedida per l’ens autonòmic.\nL’Ajuntament d’Almussafes inicia la reforma del seu Centre de Formació d’Adults added by Ribera Televisió on 1 abril, 2021


» Observant els barrancs de Noachis Terra.\nObservant els barrancs de Noachis Terra.\nMaig 01, 2010 | Categoria: Articles\nEn aquesta imatge observem uns barrancs situats en una estructura semicircular de Noachis Terra, una regió del planeta Mart, els quals els podem observar en totes les seves direccions.\nÉs interessant observar la morfologia dels barrancs depenen de la seva orientació. Les diferències són més acusades en les regions il·luminades pel Sol, és a dir els situats en direcció sud, que alhora són els que mostren més intensitat d’erosió. Tot i que és desconeix la formació d’aquests barrancs, existeixien diferents teories.\nEls barrancs poden tenir una formació com a conseqüència de l’existència d’un líquid. Es possible que els barrancs més profunds, disposin dels processos d’erosió més intensos. També podem observar unes regions més fosques, degut al material arrossegat per la erosió. Si aquests barrancs estiguessin erosionats per l’aigua situada en el subsòl, llavors seria possible l’existència d’una capa permeable, que va deixar filtrar l’aigua en la superfície.\n[…] 1 Maig 2010. Observant els barrancs de Noachis Terra. […]